**ΜΕΤΑΦΟΡΑ ΠΥΛΩΝΩΝ ΣΤΗ ΝΕΑ ΠΕΝΤΕΛΗ**

**ΕΝΑ ΕΡΓΟ ΜΕ ΤΗΝ ΣΦΡΑΓΙΔΑ ΤΗΣ ΔΙΟΙΚΗΣΗΣ Δ. ΣΤΕΡΓΙΟΥ -ΚΑΨΑΛΗ**

**ΚΑΙ ΟΛΩΝ  ΟΣΩΝ ΨΗΦΙΣΑΝ ΤΑ ΔΙΑΦΟΡΑ ΣΤΑΔΙΑ ΩΡΙΜΑΝΣΗΣ ΤΟΥ ΕΡΓΟΥ**

Κα Κεχαγιά,

Ένα τόσο Μεγάλο και Πρωτοποριακό Έργο όπως αυτό της Μετακίνησης των Πυλώνων στην περιοχή της Νέας Πεντέλης, το ***ΠΡΩΤΟ*** σε όλη την Ελλάδα, το ΄΄ ντύσατε ΄΄ με  μικροψυχία, με κακία και με ψέματα, αδικώντας  με τον τρόπο αυτό και την δική σας προσπάθεια, πράγματα  που δεν μπορούν να μείνουν αναπάντητα.

Εγώ για να αποδείξω, όχι όπως εσείς με λόγια του αέρα, το τι ακριβώς έχει συμβεί με το θέμα των πυλώνων, θα παραθέσω στοιχεία που παρουσιάζουν τις κύριες φάσεις του έργου και  θα καταδεικνύουν τα μεγάλα σας ψέματα.

Για να ξεκινήσει  το έργο της μετακίνησης των Πυλώνων κα Κεχαγιά το πρώτο και κυρίαρχο ήταν ποιος θα το χρηματοδοτήσει. Έπρεπε να βρεθούν πρώτα οι τρόποι χρηματοδότησης ενός ποσού που από το 2007 μέχρι το 2019 ο ΑΔΜΗΕ το κράτησε σταθερά στο  1.860.000, για να έρθουν μετά οι τεχνικές υπηρεσίες του να κάνουν την χάραξη της νέας γραμμής με προμελέτη και εν συνεχεία με μελέτη, το Δασαρχείο  για να  αδειοδότηση τη διέλευση μέσα από αναδασωτέα περιοχή, η Αρχαιολογική Υπηρεσία  για την άδεια διέλευσης κοντά από αρχαιολογικούς χώρους (Οδός Λιθαγωγείας ) και Νεότερα Βυζαντινά Μνημεία (Μοναστήρι Πεντέλης),να πάρει την έγκριση Περιβαλλοντικών όρων από 22 οργανισμούς, να βγει  η ΑΕΠΟ του Αναπληρωτή Υπουργού Περιβάλλοντος και Ενέργειας, να περάσει η χρηματοδότηση του 1.500.000 από το Πρόγραμμα Δημοσίων Επενδύσεων, να εγκριθεί το ποσό της Δανειοδότησης των 806.400 από το Ταμείο Παρακαταθηκών και Δανείων, να ελεγχθεί  η νομιμότητα της Σύμβασης  από το Ελεγκτικό Συνέδριο και να υπογραφεί η Σύμβαση με τον ΑΔΜΗΕ. Αυτά ήταν τα κύρια στάδια, που εσείς σκόπιμα παρακάμπτεται, που είχαν σαν προαπαιτούμενο το ποιος θα πληρώσει για να προχωρήσει το έργο. Και αυτά κα Κεχαγιά ξέρετε ότι έτσι είναι γιατί κάποια από αυτά τα ψηφήσατε, αν τα θυμάστε. Αν όχι   θα  σας τα θυμίσω  εγώ .  Χωρίς αυτά τα προαπαιτούμενα, δεν θα βρίσκατε ένα έτοιμο έργο όσα χρήματα κι αν διέθετε ο Δήμος για να του αλλάξετε μέρος της χρηματοδότησης,  και να το παρουσιάσετε σαν δικό σας. Λέτε ότι το έργο είναι δικό σας, αλήθεια πότε προλάβατε; Γιατί αυτή σας η θέση κινείται μεταξύ αστείου και  γελοίου και τα λέτε αυτά στους πολλούς ανθρώπους που δεν γνωρίζουν ότι τα έργα για να ωριμάσουν λόγω και της γραφειοκρατία, παίρνουν χρόνια και πολύ περισσότερο όταν  γίνονται για πρώτη φορά.

Ενδεικτικά αναφέρω ότι για να πειστούν οι Διοικήσεις του ΑΔΜΗΕ να κάνουν ένα  τέτοιο έργο  μας πήρε 3 χρόνια. Ήξεραν τι τους περιμένει, αν γινόταν η αρχή.  Για να κάνουν την προμελέτη και εν συνεχεία  την μελέτη  έκαναν άλλα 2 χρόνια. Το δασαρχείο με τις αγκυλώσεις του 2 χρόνια.  Η Μελέτη Περιβαλλοντικών Επιπτώσεων 1 ½ χρόνο και έπονται με μικρότερους χρόνους, η Αρχαιολογική Υπηρεσία το Ταμείο Παρακαταθηκών και Δανείων,  το Ελεγκτικό Συνέδριο κ.α..Και όλα αυτά το ένα μετά το άλλο. Να πως φθάσαμε στα 12 χρόνια  Και όμως αυτά τα αποκρύπτετε. Αλήθεια πόσο τίμιο και ηθικό  είναι ;

Ας έρθουμε τώρα και στο τίμημα του  έργου. Και εσείς κα Κεχαγιά όπως και ο υπό προθεσμία συνεργάτης σας κος Παλαιοδήμος, ξέρατε ότι η Διοίκηση  Στεργίου θα πλήρωνε το έργο  με το 1,5 εκατομμύριο που θα έπαιρνε  από το Πρόγραμμα Δημοσίων Επενδύσεων (ΠΔΕ) και με τα 806.400  από το  Ταμείο Παρακαταθηκών και Δανείων ( ΤΠ&Δ )με επιτόκιο 4,95%,ήταν και τα δύο ποσά μέσα στον  δικό σας προϋπολογισμό Εσόδων -Εξόδων του 2020 τον οποίο προϋπολογισμό και οι δύο  με σύσσωμες τις ομάδες σας ψηφήσατε  και άρα το ξέρατε!!!!***Συν.1 και 2***. Να υποθέσω ότι δεν ξέρατε τι ψηφίζατε; Τα ΠΔΕ κα Κεχαγιά και κε Παλαιοδήμο είναι Αναπτυξιακά Προγράμματα χρηματοδοτούμενα από Εθνικούς Πόρους ή συγχρηματοδοτούμενα από Εθνικούς και Ευρωπαϊκούς Πόρους μέσω ΕΣΠΑ ή άλλα Ευρωπαϊκά Προγράμματα και αυτά είναι εργαλεία τα οποία χρησιμοποιούν  οι  Περιφέρειες και οι Οργανισμοί που έχουν τους μηχανισμούς για γρήγορη χρηματοδοτηση ***Συν.3 και 4***.Γιατί μη μου πείτε κα Κεχαγιά ότι εσείς το εντάξετε στο πρόγραμμα του ΕΣΠΑ; γιατί κάπως έτσι το παρουσιάζετε όταν λέτε ότι: ΄΄ Η δημοτική αρχή της Δήμητρας Κεχαγιά από την ανάληψη των καθηκόντων της προσπάθησε και πέτυχε ,το έργο να χρηματοδοτηθεί από τον ΑΔΜΗΕ και το ΕΣΠΑ ***και όχι  στο σύνολό του από πόρους του Δήμου Πεντέλης και δάνειο***. όπως το δρομολογούσε η προηγούμενη αρχή.΄΄(η υπογράμμιση δική μου).Αλήθεια ξέρετε  κυρία μου τι λέτε; ξερετε τι έχετε ψηφίσει; ξερετε τι ειναι το ΠΔΕ; Τα  χρήματα  του ΠΔΕ είναι χρηματοδότηση του κράτους για ένα έργο δεν στα χρεώνει, δεν τα επιστρέφεις. Εσείς και ο υπό προθεσμία συνεταίρος σας για να κανετε πιό βαρύγδουπο  το ποσό που υποτίθεται θα  πλήρωνε  ο Δήμος,  το ανεβάσατε κατά 1,5 εκ !!! συν τα απρόβλεπτα. Το ψέμα πάντος το έχετε σπουδάσει καλά και οι δύο. Τα απρόβλεπτα το λέει και η λέξη, είναι ένας υποχρεωτικός  όρος που μπαίνει σε όλες τις Δημόσιες Συμβάσεις για να καλύψει  αυτά που δεν έχουν προβλεφθεί κατά την σύνταξη και την  υπογραφή των συμβάσεων.Στο συγκεκριμένο έργο αφορά στις ειδικές θεμελιώσεις στην περιπτωση που σκάβοντας πέσουν σε πηγάδια ή στοές .Για όποιον γνωρίζει το μερος και τα σημεία έδρασης των πυλώνων πιστεύει ότι εκεί που είναι άσκαφτα νταμάρια, περιοχή λατομείου Μουζάκη, θα βρει πηγάδια και στοές; Αυτά είχαν συζητηθεί με την τεχνική υπηρεσία του ΑΔΜΗΕ  και δεν θα πληρωνόταν  επιπλέον κόστος.  Έτσι για να μαθαίνετε. Και θέλετε να λέγεστε και Δήμαρχος..

Σε ό,τι  αφορά στο Δάνειο το επιτόκιο  του δανείου  θα μηδενίζονταν, βάζοντας 2 εκ. από τα   ταμειακά διαθέσιμα, με το τότε επιτόκιο του 3%. Το είχε αναφέρει πολλές φορές ο πρώην Αντιδήμαρχος Οικονομικών κος Δ.Παπακωνσταντίνου.

Μετά απ΄αυτά πως να   χαρακτηρίσω και τους δυό σας,  όταν ο ένας λέει στα ΜΜΕ    ότι  ο Δήμος γλίτωσε 2.565.000 ευρώ ανακ.(11/03/2021} και ο άλλος 3.208.500. ανακ.( 24/06/2020). Το ηθικό θα ήταν να λέγατε ότι ο Δήμος θα πλήρωνε σε βάθος 10ετίας τις 806.400 ευρώ. Είναι το ποσό που πραγματικά θα έπρεπε να βγει από το ταμείο του Δήμου. Όμως εκεί είναι η τεράστια διαφορά μας. Εσείς κοιτάτε μόνο το χρήμα και τα νούμερα και εμείς όπως είναι το μότο  του ***Δημήτρη Στεργίου- Καψάλη***, τον άνθρωπο. Θα γλυτώσετε 800.000 αλλά αφήσατε για άλλους 20 μήνες   τη μαγνητική ακτινοβολία να  βομβαρδίζει ανθρώπινα κεφάλια και μάλιστα παιδικά!!! Αλλά βέβαια ***ανάλγητοι***, αυτά τα κεφάλια δεν είναι των παιδιών σας...Πρόβλημα βέβαια δεν έχετε να  δώσετε περιπου 1.000.000 σε απευθείας αναθέσεις για την καθαριότητα σε ιδιώτες, σε καθαρισμό πινακίδων και στάσεων, που όμως είναι όλο graffiti και σε..... διαδικτυακά  καρναβάλια!!!

Σε ό,τι αφορά την καθυστέρηση  του έργου, όπως βλέπετε δεν ξεκίνησε τον Μάιο του 2020, όπως με τόση σιγουριά λέγατε, αλλά θα ξεκινήσει   20 μήνες αργότερα. Αιτία δεν είναι όπως πάλι ψευδώς λέτε η ένσταση που υποβλήθηκε, γιατί  η εκδίκασή της από την Επιτροπή Προδικαστικού Ελέγχου  ( όπως βλέπετε ξέρω τι λέω γιατί παρακολουθώ το έργο από κοντά )  κράτησε μόλις δύο μήνες μέσα στους 20 συνολικα μήνες της καθυστέρησης.

Απλώς μάθετε ότι τέτοια έργα όταν τα έχεις έτοιμα  και μάλιστα στο πιάτο, δεν τα πειράζεις, γιατί καμιά φορά μπορεί να στραβώσουν και να εκτεθείς ανεπανόρθωτα.